Kamu bisa jelasin ke aku soal Mozarela dalam bahasa melayu?

Mozzarella (; ) adalah keju, dari selatan Itali, secara tradisinya dibuat dari susu kerbau Itali dengan kaedah pasta filata. Mozzarella Amerika boleh dibuat daripada susu lembu terpastur.

Mozzarella menerima pensijilan Jaminan Kepakaran Tradisional dari Kesatuan Eropah pada tahun 1998. Skim perlindungan ini memerlukan mozzarella yang dijual di Kesatuan Eropah dihasilkan mengikut resipi tradisional. Pensijilan ini tidak menyatakan sumber susu, jadi apa-apa jenis susu boleh digunakan.

Di Itali, mozzarella dibuat daripada susu kerbau Itali adalah penting. Mozzarella kerbau Itali dijual sebagai Mozzarella di Bufala Campana dilindungi di bawah skim Perlindungan Penamaan Asal EU dan hanya boleh dihasilkan di lokasi terpilih di rantau Campania, Lazio, Apulia dan Molise.

Mozzarella segar biasanya putih, tetapi mungkin berbeza-beza mengikut musim menjadi sedikit kuning bergantung kepada diet haiwan tersebut. Ia adalah keju separa lembut. Oleh kerana kandungan kelembapannya yang tinggi, ia secara tradisinya dihidangkan pada hari selepas ia dibuat, tetapi boleh disimpan dalam air garam sehingga seminggu atau lebih lama apabila dijual dalam bungkusan vakum terkedap. Mozzarella kelembapan rendah boleh disimpan dalam peti sejuk sehingga sebulan, walaupun beberapa mozzarella kelembapan rendah yang dicincang dijual dengan jangka hayat sehingga enam bulan. Beberapa jenis mozzarella juga digunakan untuk kebanyakan jenis pizza dan beberapa hidangan pasta, atau disaji dengan tomato hiris dan dauun selasih dalam salad Caprese.